Greek Legal Document

Category: 192

Content:
9. ΝΟΜΟΣ υπ’ αριθ. 3307 της 13/15 Ιουλ. 1955 Περί κυρώσεως συμφωνιών επί του εξηλεκτρισμού της Χώρας, κυρώσεως των υπ’ αριθ. 369 και 1335 του έτους 1954 Πράξεων Υπουργικού Συμβουλίου και άλλων τινων διατάξεων. Άρθρ.1.-1.Κυρούνται αι υπό της Ελληνικής Κυβερνήσεως συνομολογηθείσαι ακόλουθοι συμφωνίαι: α)Πρωτόκολλον επί του εξηλεκτρισμού της Ελλάδος, συνομολογηθέν την 15ην Οκτ. 1953 εν Παρισίοις μεταξύ της Ελληνικής Κυβερνήσεως και της Γαλλικής Κυβερνήσεως. β)Συμφωνία μεταξύ της Ελληνικής Κυβερνήσεως και των εν Παρισίοις εταιρειών OMNIUM LYONNAIS, 20 οδός Αθηνών και SOCIETE COMMERCIAL TECHNIQUE ET INDUSTRIELLE “C.O.T.E.C.I” 3 οδός FREHCINET, συνομολογηθείσα εν Αθήναις την 2αν Νοεμ. 1953. γ)Συμφωνία μεταξύ της Ελληνικής Κυβερνήσεως και των αυτών ως ανωτέρω εταιρειών, συνομολογηθείσα εν Παρισίοις την 7ην Ιουλ. 1954. (Μετά την σελ. 224) Σελ. 224,01 Δημόσια Επιχείρηση Ηλεκτρισμού 13.Δ.η.8-9 δ)Επιστολαί από 26ης Ιουλ. 1954 και 3ης Αυγ. 1954 ανταλλαγείσαι εν Παρισίοις μεταξύ της Ελληνικής Κυβερνήσεως και της Γαλλικής Κυβερνήσεως. 2.Άπασαι αι διατάξεις των ως ανωτέρω συμφωνιών κτώνται ισχύν διατάξεων Νόμου. 3.Το εις Γαλλικήν γλώσσαν κείμενον των συμφωνιών τούτων και η εις την Ελληνικήν μετάφρασις αυτού έπονται κατωτέρω: Άρθρ.2.-Κυρούνται αφ’ ης εξεδόθησαν αι υπ’ αριθ. 369 της 31ης Μαρτ. 1954 και υπ’ αριθ. 1335 της 14ης Αυγ. 1954 πράξεις του Υπουργικού Συμβουλίου έχουσαι ως ακολούθως: Πράξις: 369 (31 Μαρτ. 1954). Το Υπουργικόν Συμβούλιον Λαβόν υπ’ όψει: 1)Το από 15 Οκτ. 1953 μεταξύ της Ελληνικής Κυβερνήσεως και της Γαλλικής Κυβερνήσεως συναφθέν πρωτόκολλον επί του εξηλεκτρισμού της Χώρας, και την εις εκτέλεσιν τούτου από 2 Νοεμ. 1953 συμφωνίαν, την συναφθείσαν μεταξύ της Ελληνικής Κυβερνήσεως αφ’ ενός και των Εταιρειών OMNIUM LYONNAIS, 20 οδός Αθηνών Παρισίων και της SOCIETE COMMERCIAL TECHNIQUE ET INDUSTRIELLE. 3 οδός FREHCINE, Παρισίων αφ’ ετέρου. 2.Την υπ’ αριθ. 512/Δ.Σ. από 13 Φεβρουαρίου ε.ε. αίτησιν της Δημοσίας Επιχειρήσεως Ηλεκτρισμού. 3.Την υπ’ αριθ. 62/1954 απόφασιν του Διοικητικού Συμβουλίου της Δημοσίας Επιχειρήσεως Ηλεκτρισμού. 4.Τας επί της απορροφήσεως των Γαλλικών πιστώσεων εισηγήσεις των κ.κ. Υπουργών Συντονισμού, Οικονομικών και Βιομηχανίας, αποφασίζει: Α.Εγκρίνει όπως, συμφώνως προς το άρθρ. 5 της ως άνω από 2 Νοεμ. 1953 συμφωνίας, ανατεθή εις την Δημοσίαν Επιχείρησιν Ηλεκτρισμού, η χρησιμοποίησις των δια του ως άνω πρωτοκόλλου και συμφωνίας τεθεισών εις διάθεσιν της Ελληνικής Κυβερνήσεως πιστώσεων δια την συμπλήρωσιν του προγράμματος εξηλεκτρισμού της Χώρας, υπό τους κάτωθι όμως όρους: α)Η Δημοσία Επιχείρησις Ηλεκτρισμού θ’ αναλάβη την ευθύνην της δια δραχμών εξυπηρετήσεως των ως άνω πιστώσεων, καθ’ ον ρυθμόν προβλέπει το από 15 Οκτ. 1953 ως άνω πρωτόκολλον. β)Η Δημοσία Επιχείρησις Ηλεκτρισμού θα διαθέση επίσης τας δι’ εκτέλεσιν των προβλεπομένων έργων απαιτουμένας δραχμάς προς κάλυψιν των εγχωρίων σχετικών δαπανών. γ)Προς πραγματοποίησιν των υπό στοιχ. (α) και (β) ως ανωτέρω προϋποθέσεων, η Δημοσία Επιχείρησις Ηλεκτρισμού θα διαθέτη από 1ης Ιουλ. 1954 τους προς επενδύσεις διαθεσίμους πόρους αυτής εκ της Εκμεταλλεύσεως του Εθνικού ηλεκτρικού συστήματος. Μέχρι της 30ης Ιουν. 1954, η Δημοσία Επιχείρησις Ηλεκτρισμού θα χρησιμοποιήση τους εκ των εσόδων αυτής πόρους, οι οποίοι έχουν περιληφθή εις τον προϋπολογισμόν αυτής του τρέχοντος οικονομικού έτους, εάν δε λόγω τούτου προκληθή ενδεχομένως άνοιγμα εις τον προϋπολογισμόν αυτής του 19531954 θα αντιμετωπισθή τούτο ως θέμα Δημοσίων Επενδύσεων. Σελ. 224,02 δ)Τα δια των Γαλλικών πιστώσεων εκτελούμενα έργα θα εκτελεσθούν εκτός της Συμβάσεως EBASCO. Προς τούτο η Δημοσία Επιχείρησις Ηλεκτρισμού θα δημιουργήση την απαραιτήτως αναγκαίαν υπηρεσίαν με πρόβλεψιν ενσωματώσεως αυτής εις την τελικήν οργάνωσιν της Δημοσίας Επιχειρήσεως Ηλεκτρισμού. ε)Αι ποσότητες υλικών εσωτερικών ηλεκτρικών εγκαταστάσεων, δια την πρώτην παραγγελίαν αντιστοιχούσαι εις μέρος μόνον του όλου έργου αλλαγής εσωτερικών ηλεκτρικών εγκαταστάσεων, θα καθορισθούν βάσει κατά προσέγγισιν εκτιμήσεως υπό της Δημοσίας Επιχειρήσεως Ηλεκτρισμού προς εισέτι της οργανώσεως της ανωτέρω υπηρεσίας, κατά την εκτίμησιν δε ταύτην θα ληφθώσιν υπ’ όψει και αι δυνατότητες προμηθείας τοιούτων υλικών εκ της εγχωρίου βιομηχανίας. ς)Αι εργασίαι επί των εσωτερικών ηλεκτρικών εγκαταστάσεων θα εκτελεσθούν υπό των αδειούχων εγκαταστατών ελευθέρως επιλεγομένων υπό των ενδιαφερομένων καταναλωτών. Δια την διαπίστωσιν της ανάγκης μερικής ή ολικής αλλαγής της εγκαταστάσεως, τον έλεγχον προϋπολογσιμού της δαπάνης, τον έλεγχον πραγματικής χρησιμοποιήσεως των υπό της Δημοσίας Επιχειρήσεως Ηλεκτρισμού παρασχεθησομένων υλικών και κατά ικανοποιητικόν τρόπον εκτελέσεως και αποπερατώσεως της εργασίας, θα χρησιμοποιούνται καθ’ ο μέτρον τούτο είναι δυνατόν, οι εκασταχού διανομείς ηλεκτρικής ενεργείας. ζ)Η οικονομική επιβάρυνσις δια τας δαπάνας αλλαγής εσωτερικών εγκαταστάσεων φωτισμού θα κατανεμηθή ως ακολούθως: 1.10% της πραγματικής δαπάνης (υλικών και εργατικών) θα καταβληθή ως προκαταβολή του καταναλωτού εις τρεις τριμηνιαίας δόσεις εντόκως. 2.20% της ως άνω δαπάνης θα αναληφθή υπό της Δημοσίας Επιχειρήσεως Ηλεκτρισμού. 3.70% της δαπάνης ταύτης θα εξοφληθή υπό του καταναλωτού εντόκως εις εξήκοντα μηνιαίας δόσεις αρχομένας από της αποπερατώσεως της εργασίας. η)Αι προς εκτέλεσιν των ελληνογαλλικών συμφωνιών γινόμεναι εκάστοτε παρά της Δημοσίας Επιχειρήσεως Ηλεκτρισμού προμήθειαι υλικών και μηχανημάτων, ως και η ανάθεσις παρά ταύτης παροχής υπηρεσιών, υπόκεινται εις την δια της παρούσης πράξεως καθιερουμένην διαδικασίαν βιομηχανικών παραγγελιών εγγυήσει του Δημοσίου, ήτοι εις προηγουμένην έγκρισιν των Υπουργών Συντονισμού, Οικονομικών και Βιομηχανίας. Β.Εξουδοτούνται οι Υπουργοί Συντονισμού, Οικονομικών και Βιομηχανίας, όπως δια κοινής αποφάσεως αυτών ρυθμίζουσι και επιλύωσι παν ζήτημα και καθορίζουσι πάσαν λεπτομέρειαν σχετικώς με την χρησιμοποίησιν των ως άνω γαλλικών πιστώσεων. Γ .Η παρούσα πράξις κυρωθήσεται δια νόμου. Πράξις: 1335 (14 Αυγ. 1954). Το Υπουργικόν Συμβούλιον Λαβόν υπ’ όψει: α)Την προγενεστέραν υπ’ αριθ. 369 της 31 Μαρτ. 1954 πράξιν αυτού. β)Το      από     15ης      Οκτωβρίου    1953    μεταξύ της 13.Δ.η.9 Δημόσια Επιχείρηση Ηλεκτρισμού Ελληνικής Κυβερνήσεως και της Γαλλικής Κυβερνήσεως συναφθέν πρωτόκολλον επί του εξηλεκτρισμού της Χώρας και τας εν συνεχεία μεταξύ της Ελληνικής Κυβερνήσεως και της Γαλλικής Κυβερνήσεως ανταλλαγείσας από της 26ης Ιουλ. 1954 και 3ης Αυγ. 1954 επιστολάς. γ)Τας μεταξύ της Ελληνικής Κυβερνήσεως και των Εταιρειών OMNIUM LYONNAIS, οδός Αθηνών 20, Παρισίων και της SOCIETE COMMERCIAL TECHNIQUE ET INDUSTRIELLE «C.O.T.E.C.I.», 3 οδός FREHCINET, Παρισίων, συναφθείσας από 2ας Νοεμ. 1953 και 7ης Ιουλ. 1954 συμφωνίας. δ)Τας εισηγήσεις των κ.κ. Υπουργών Συντονισμού, Οικονομικών και Βιομηχανίας, αποφασίζει: 1.Εγκρίνει όπως, συμφώνως προς τας ανωτέρω συμφωνίας της Ελληνικής Κυβερνήσεως, η Δημοσία Επιχείρησις Ηλεκτρισμού διαθέση μέρος των παρασχεθεισών εις την Ελληνικήν Κυβέρνησιν γαλλικών πιστώσεων, η χρησιμοποίησις των οποίων ανετέθη εις την Δημοσία Επιχείρησις Ηλεκτρισμού, δυνάμει της υπ’ αριθ. 369 της 31ης Μαρτ. 1954 πράξεως του Υπουργικού Συμβουλίου, δια την κατασκευήν του υδροηλεκτρικού έργου επί του ποταμού Μέγδοβα ως τμήματος του εθνικού συστήματος ηλεκτρικής ενεργείας της Επιχειρήσεως Ηλεκτρισμού. 2.Εγκρίνει, όπως η Δημοσία Επιχείρησις Ηλεκτρισμού χρησιμοποιήση επίσης τας δια την κατασκευήν του έργου επί του ποταμού Μέγδοβα παρασχεθείσας εις την Ελληνικήν Κυβέρνησιν συμπληρωματικάς πιστώσεις, περί ων προβλέπουν η από 7ης Ιουλ. 1954 συμφωνία μεταξύ Ελληνικής Κυβερνήσεως και των Εταιρειών OMNIUM LYONNAIS και SOCIETE COMMERCIAL TECHNIQUE ET INDUSTRIELLE «C.O.T.E.C.I.» και αι από 26ης Ιουλ. 1954 και 3ης Αυγ. 1954 επιστολαί μεταξύ της Ελληνικής Κυβερνήσεως και της Γαλλικής Κυβερνήσεως. 3.Εξουσιοδοτεί την Δημοσίαν Επιχείρησιν Ηλεκτρισμού, όπως εις εκτέλεσιν των ανωτέρω, προβή εις την κατασκευήν του υδροηλεκτρικού αυτής εργοστασίου επί του ποταμού Μέγδοβα, συνομολογούσα μετά των εταιριών OMNIUM LYONNAIS, και SOCIETE COMMERCIAL TECHNIQUE ET INDUSTRIELLE «C.O.T.E.C.I.» την οριστικήν σύμβασιν περί ης προβλέπει το άρθρ. 7 της από 7ης Ιουλ. 1954 συμφωνίας της Ελληνικής Κυβερνήσεως μετά των Εταιρειών τούτων. 4.Η Δημοσία Επιχείρησις Ηλεκτρισμού, εις την ιδιοκτησίαν της οποίας θ’ ανήκη το κατασκευασθησόμενον έργον, θ’ αναλάβη την ευθύνην της δια δραχμών εξυπηρετήσεως των εις ξένον συνάλλαγμα πιστώσεων, ως επίσης θα διαθέση τας απαιτουμένας δραχμάς προς κάλυψιν των εγχωρίων δαπανών του έργου. 5.Η Τράπεζα της Ελλάδος θέλει εγγυηθή τας συναλλαγματικάς τας οποίας η Δημοσία Επιχείρησις Ηλεκτρισμού θέλει αποδεχθή συμφώνως προς το άρθρ. 3 της από 7ης Ιουλ. 1954 συμφωνίας. 6.Οι Υπουργοί Συντονισμού, Οικονομικών και Βιομηχανίας εξουσιοδοτούνται όπως, δια κοινής αποφάσεως αυτών, ρυθμίζωσι και επιλύωσι παν ζήτημα και καθορίζουσι τας λεπτομερείας εν σχέσει με την εφαρμογήν της παρούσης πράξεως. 7.Η παρούσα πράξις κυρωθήσεται δια Νόμου. Άρθρ.3.-1.Επί ακινήτων τελούντων υπό ενοικιοστασιακήν προστασίαν, την κατά τους όρους της παρ. Α΄ στοιχ. ζ΄ της δια του άρθρ. 2 του παρόντος Νόμου κυρουμένης υπ’ αριθ. 369/1954 πράξεως του Υπουργικού Συμβουλίου, αλλαγήν των εσωτερικών ηλεκτρικών εγκαταστάσεων δύναται να αιτήσηται είτε ο ιδιοκτήτης είτε ο μισθωτής. Εις τας περιπτώσεις ταύτας, η δια την αλλαγήν δαπάνη βαρύνει, προκειμένου μεν περί δόσεων απαιτητών διαρκούσης της υπό του ενοικιοστασίου αναγκαστικής παρατάσεως της μισθώσεως, τον μισθωτήν, προκειμένου δε περί δόσεων απαιτητών μετά την λήξιν της ενοικιοστασιακής μισθώσεως, τον ιδιοκτήτην. 2.Δι’ αποφάσεων του Υπουργού της Βιομηχανίας, δημοσιευομένων εις την Εφημερίδα της Κυβερνήσεως, θέλει ρυθμισθή πάσα αναγκαία λεπτομέρεια δια την εφαρμογήν των διατάξεων του παρόντος άρθρου. Άρθρ.4.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως.